als_Latn dik_Latn sag_Latn
Mishel Platini është rizgjedhur president i UEFA-s nga Kongresi që është mbledhur në Vjenë. Për drejtuesin francez, i cili ndodhet në këtë detyrë që nga viti 2007, bëhet fjalë për mandatin e tretë radhazi, që e lejon të jetë njëkohësisht edhe zv/president i FIFA-s.
Gjithçka në të vërtetë shkoi sipas parashikimeve, sepse Platini ishte kandidati i vetëm dhe dihej që do ta fitonte edhe mandatin e tretë me radhë.
“Faleminderit për besimin dhe mbështetjen që më keni dhënë, – ishin fjalët e tij të para pas zgjedhjeve. – Jam krenar që jam kapiten i kësaj skuadre fituese dhe që kemi arritur shumë rezultate së bashku”.
Ndërkohë Platini ka lëshuar alarmin e tij për shtimin e akteve të dhunës në stadiumet evropiane: “Duhet krijuar një forcë policie evropiane për sportin”, – ka thënë ai.
Burimi: Gazeta Shqip
(Herë të lexuara: 124)
als_Latn als_Latn als_Latn als_Latn als_Latn als_Latn